શ્રી સોહેલ સવાણીએ કર્મચારીઓને આધાર નંબર મુજબ આપવામાં આવેલ UAN નંબર વિશે તથા કર્મચારીને પી.એફ. એકાઉન્ટની પાસબુક કઈ રીતે મળી શકે તે અંગે ઓનલાઈન ડેમો થકી માહિતી આપી હતી. કર્મચારીના આધારકાર્ડમાં નામ, સરનામું, જન્મતારીખ અને લિંગ કેવી રીતે ઓનલાઈન સુધારવું તે અંગે ઓનલાઈન ડેમો બતાવ્યો હતો. આ ઉપરાંત ધી ઈ.એસ.આઈ એક્ટ -૧૯૪૮ વિશે જાણકારી આપી હતી. કર્મચારીને મળવાપાત્ર લાભો તથા કર્મચારીના પગારમાંથી થનારી કપાત વિશે માહિતી આપી હતી. સાથે જ સુરતમાં આવેલી ઈ.એસ.આઈ.સી. જનરલ હોસ્પિટલ રૂ. ૧૦૦ કરોડના ખર્ચે અદ્યતન સુવિધાવાળી બનવાની છે તે બાબતથી તેમણે લોકોને માહિતગાર કર્યા હતા.